Uznesenie Krajského súdu Bratislava sp. zn. 4Sa/4/2017 z 11. 9. 2017

Text rozhodnutia
Súd: Krajský súd Bratislava Spisová značka: 4Sa/4/2017 Identifikačné číslo súdneho spisu: 1017200075 Dátum vydania rozhodnutia: 12. 09. 2017 Meno a priezvisko sudcu, VSÚ: JUDr. Ľubomír Šramko ECLI: ECLI:SK:KSBA:2017:1017200075.3 Uznesenie Krajský súd v Bratislave v právnej veci žalobcu: Rapid life životná poisťovňa, a.s. so sídlom Garbiarska 2, Košice, (aktuálne v nútenej správe núteného správcu: JUDr. Irena Sopková, Garbiarska 2, Košice, adresa pre doručovanie: Slovenskej jednoty 14, Košice) proti žalovanej: Národná banka Slovenska so sídlom Imricha Karvaša, 1, Bratislava v konaní o správnej žalobe vo veci iného zásahu orgánu verejnej správy zo dňa 13.1.2017 takto r o z h o d o l : Krajský súd v Bratislave konanie z a s t a v u j e . Žalobcovi nepriznáva náhradu trov konania. o d ô v o d n e n i e : 1. Dňa 16.1.2017 bola Krajskému súdu v Bratislave ako správnemu súdu (ďalej len „súd“) doručená žaloba vo veci iného zásahu orgánu verejnej správy vo veci: “Číslo spisu: NBS1-000-002-401, Číslo záznamu: 100-000-005-986 zo dňa 10.11.2016.“ Súčasťou žaloby bol aj návrh na priznanie odkladného účinku žaloby. 2. Od 4.7.2017 bola u žalobcu zavedená nútená správa v osobe p. JUDr. Ireny Sopkovej, Zborovská 8, Košice (ďalej len „nútený správca“). 3. Dňa 11.9.2017 bolo súdu doručené podanie núteného správcu, datované 5.9.2017, , ktorým súdu oznamuje, že berie žalobu späť a konanie o nej žiada zastaviť. Podľa § 99 písm. a) zák. č. 162/2015 Z.z. Správny súdny poriadok (ďalej len „SSP“): Správny súd konanie uznesením zastaví, ak žalobca vzal žalobu späť skôr, ako správny súd vo veci rozhodol. Podľa § 149 ods. 1 veta prvá zák. č. 39/2015 Z.z. o poisťovníctve a o zmene a doplnení niektorých zákonov (ďalej len „zákon o poisťovníctve“): Zavedením nútenej správy sa pozastavuje výkon funkcie všetkých orgánov poisťovne alebo zaisťovne a vedúcich zamestnancov poisťovne alebo zaisťovne a pôsobnosť predstavenstva a dozornej rady prechádza na núteného správcu. Podľa § 148 ods. veta prvá zákona o poisťovníctve: Nútený správca je oprávnený riadiť poisťovňu alebo zaisťovňu a jej zamestnancov. Podľa § 170 písm. b) SSP: Žiaden z účastníkov konania nemá právo na náhradu trov konania, ak konanie bolo zastavené. 3. Pretože nútený správca žalobcu dňom 5.9.2017 zobral žalobu zo dňa 13.1.2017 v celom rozsahu späť, súd konanie o nej zastavil. 4. O trovách konania súd rozhodol za použitia § 170 písm. b) SSP. Poučenie: Doručené uznesenie je právoplatné (§ 151 ods. 2 SSP). Kasačnou sťažnosťou možno napadnúť právoplatné rozhodnutie krajského súdu. (§ 438 ods. 1 SSP) Prípadná kasačná sťažnosť musí byť podaná v lehote jedného mesiaca od doručenia uznesenia a podáva sa na Krajskom súde v Bratislave v počte vyhotovení, zodpovedajúcom počtu účastníkov konania. (§ 443 SSP) Kasačná sťažnosť je prípustná proti každému právoplatnému rozhodnutiu krajského súdu, ak tento zákon neustanovuje inak. Kasačná sťažnosť nie je prípustná, ak sa opiera o iné dôvody, ako sú uvedené v § 440, ak sa opiera o dôvody, ktoré sťažovateľ neuplatnil v konaní pred krajským súdom, v ktorom bolo vydané napadnuté rozhodnutie, hoci tak urobiť mohol, ak smeruje len proti dôvodom rozhodnutia krajského súdu. (§439 SSP) V kasačnej sťažnosti sa musí okrem všeobecných náležitostí podania podľa § 57 uviesť označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva (ďalej len "sťažnostné body"), návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti (§ 445 SSP). Sťažovateľ alebo opomenutý sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa alebo opomenutého sťažovateľa musia byť spísané advokátom. Tieto povinnosti neplatia, ak má sťažovateľ alebo opomenutý sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa, ak ide o konania o správnej žalobe podľa § 6 ods. 2 písm. c) a d), ak je žalovaným Centrum právnej pomoci (§ 449 SSP).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2017:1017200075.3 (dáta aktuálne k 3. 11. 2026). Záväzné je znenie zverejnené súdom.




